**KANADA**

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| **Eksportuotojams aktuali informacija** | | |
| 09-05 | Nuo rugsėjo 5 d. maisto prekių parduotuvės ir degalinės Ontarijo provincijoje gali prekiauti alkoholiniais gėrimais. Ontarijo alkoholio ir žaidimų komisija praneša, kad rugsėjo pr. buvo išduota 4 200 licencijų. Maždaug 40 proc. Ontarijo parduotuvių galės prekiauti alumi, vynu, sidru ir alkoholiniais kokteiliais. Tačiau 20 proc. parduotuvėje parduodamo alaus, sidro ir 10 proc. vyno turi būti iš mažųjų Ontarijo gamintojų. Stiprieji alkoholiniai gėrimai ir toliau bus prieinami tik Ontarijo Alkoholio kontrolės tarybos parduotuvėse ir jų punktuose (LCBO). | [Ontario convenience stores are allowed to sell alcohol starting today | National Post](https://nationalpost.com/news/canada/ontario-convenience-stores-are-allowed-to-sell-alcohol-starting-today) |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | |
| 09-06 | Kanados universitetai prognozuoja, kad 2024 m. tarptautinių studentų skaičius sumažės net 45 proc. Tai – didesnis mažėjimas nei planuoti 35 proc. Sulaukusi didelio pasipiktinimo dėl išaugusio imigrantų skaičiaus ir jo įtakos būsto prieinamumui, Kanados vyriausybė nusprendė apriboti laikinų gyventojų skaičių šalyje. 2024 m. pr. dvejiems metams įvestas studijų vizų paraiškų priėmimo skaičiaus ribojimas. Taip tikimasi 2024 m. sumažinti tarptautinių studentų skaičių 35 proc. | [International enrolment down 45% in Canadian universities (thestar.com)](https://www.thestar.com/news/canada/canadian-universities-see-international-students-enrolment-down-45-per-cent-after-rule-change-the-system/article_ab3243bc-6bbb-11ef-a627-374400a10a6a.html) |
| 09-18 | Kanados vyriausybė toliau mažina tarptautinių studentų studijų leidimų skaičių. Vyriausybė teigia, kad 2025 m. studijų leidimų skaičius bus sumažintas dar 10 proc. ir 2026 m. tikimasi išduoti 437 000 leidimų. 2024 m. šis skaičius siekė 485 000. | [Canada further reducing the number of international student permits | CBC News](https://www.cbc.ca/news/politics/inernational-student-permits-canada-1.7326996) |
| 09-13 | Kanados vyriausybė paskelbė apie paramą daugiau nei 6 900 aukščiausio lygio mokslininkams ir tyrėjams bei inovatyviems projektams. Daugiau nei 502,3 mln. CAD finansavimu siekiama stiprinti Kanados mokslinių tyrimų bendruomenę. | [Government of Canada Announces Support for Over 6,900 Top-tier Researchers, Projects and Infrastructure Across the Country - Life Sciences British Columbia (lifesciencesbc.ca)](https://lifesciencesbc.ca/industry/government-of-canada-announces-support-for-over-6900-top-tier-researchers-projects-and-infrastructure-across-the-country/) |
| **Energetika, transportas, aplinka ir klimato kaita, žaliosios technologijos, kibernetinis saugumas** | | |
| 09-03 | Kinija paskelbė planuojanti pradėti antidempingo tyrimą dėl rapsų importo iš Kanados, po to, kai Otava nusprendė įvesti tarifus Kinijos elektriniams automobiliams. Kinija taip pat pradės antidempingo tyrimą dėl kai kurių Kanados chemijos produktų. Daugiau nei pusė Kanadoje pagaminto rapsų aliejaus patenka į Kiniją, kuri yra didžiausia pasaulio aliejinių sėklų importuotoja. Kanados rapsų eksportas sudaro 94 proc. į Kiniją įvežamos rapsų produkcijos. | [China hits Canada with anti-dumping probe on canola imports in response to EV tariffs | Reuters](https://www.reuters.com/business/china-says-it-will-start-anti-dumping-probe-into-canola-imports-canada-2024-09-03/#:~:text=BEIJING%2C%20Sept%203%20(Reuters),to%20a%20one%2Dmonth%20peak.) |
| 09-06 | Kinija pateikė prašymą Pasaulio prekybos organizacijai (PPO) dėl ginčo su Kanada dėl papildomų tarifų, taikomų Kinijos elektromobiliams, taip pat plieno ir aliuminio produktams. | [China makes request to WTO in its dispute over Canadian EV and steel tariffs | CBC News](https://www.cbc.ca/news/world/china-canada-wto-tariffs-1.7315202) |
| 09-11 | Kanados finansų ministerija pradėjo 30 dienų konsultacijas dėl galimo 100 proc. papildomo mokesčio taikymo Kinijos kritiniams mineralams, baterijoms ir jų dalims, saulės produktams ir puslaidininkiams. Konsultacijos taip pat apims būsimų priemonių taikymo laiką. Šis žingsnis bus kitas etapas siekiant apsaugoti Kanados darbininkus ir pramonę nuo Kinijos produktų keliamos grėsmės. | [Freeland doubles down on trade war - The Hill Times](https://www.hilltimes.com/story/2024/09/11/freeland-doubles-down-on-trade-war/433807/) |
| 09-05 | Kanados federalinė vyriausybė paduota į teismą dėl Rusijos krovininio lėktuvo nutupdymo. Įmonė, kuriai priklausi Antonov An-124 lėktuvas, tarptautiniame arbitraže iš Kanados siekia prisiteisti 100 mln. JAV dol. žalos atlyginimo. Kanada yra sankcionavusi 1500 Rusijos asmenis ir 646 subjektus. | [Russian Airline Wants $100 Million From Canada for Seizing Its Giant Cargo Plane - WSJ](https://www.wsj.com/world/americas/russian-airline-wants-100-million-from-canada-for-seizing-its-giant-cargo-plane-111c9463) |
| 09-15 | *Air Canada* pasiūlė 42 proc. atlyginimo padidinimą pilotams tokiu būdu išvengdama planuoto streiko. Tai kompanijai ateis 1,9 mlrd. CAD per ateinančius keturis metus. Aviakompanija taip pat siūlo kasmet didinti pilotų atlyginimą 4 proc. per ateinančius trejus metus ir pan. | [Air Canada offers 42% raise to pilots, averting strike | National Post](https://nationalpost.com/news/canada/air-canada-offers-42-raise-to-pilots-averting-strike) |
| 09-30 | Kanados naftos bendrovės nevykdo kovos su klimato kaita įsipareigojimų. Nuo 2015 m. Kanados naftos ir gamtinių dujų gavyba nuolat didėjo, pasiekdama rekordinius lygius. Naftos gavyba šiais metais pirmą kartą viršys 5 mln. barelių per dieną, o gamtinių dujų gavyba yra didžiausia istorijoje. Kanados iškastinio kuro gavyba nuo 2015 m. išaugo 26 proc. | [Globe editorial: Canada’s oil companies are falling short on climate - The Globe and Mail](https://www.theglobeandmail.com/opinion/editorials/article-canadas-oil-companies-are-falling-short-on-climate/) |
| 09-30 | Kanadoje šiuo metu vystomi septyni suskystintų gamtinių dujų (SGD) eksporto ir vienas infrastruktūros projektas. Tikimasi, kad jie pagamins daugiau nei 50 mln. tonų SGD per metus. Visi projektai yra Britų Kolumbijos provincijoje ir orientuoti į Azijos rinką. Pirmosios SGD siuntos planuojamos 2025 m. Kanada, penkta pagal dydį dujų gamintoja pasaulyje, tačiau neturi eksporto terminalų rytinėje šalies pakrantėje, iš kurių galėtų eksportuoti į Europą. | [Opinion: U.K.’s coal ban is one more reason for Canada to ship natural gas to Europe - The Globe and Mail](https://www.theglobeandmail.com/business/commentary/article-uks-coal-ban-is-one-more-reason-for-canada-to-ship-natural-gas-to/) |
| 09-18 | Saskatoon mieste, Saskatchewan provincijoje, kuri yra pirmaujanti pasaulyje kalio ir urano gamintoja, atidarytas naujausias Šiaurės Amerikoje retųjų mineralų apdirbimo centras, kuris prisidės prie pastangų atremti Kinijos pasaulinį dominavimą šioje srityje. Saskatchewan tyrimų taryba, 75 metus veikiantis vyriausybės finansuojamas mokslinių tyrimų ir plėtros institutas, įkūrė komercinę įmonę, kuri apdoros retuosius mineralus iš Australijos, Brazilijos ir Vietnamo, iki kol bus pradėtas šių mineralų išgavimas Kanados kasyklose. | [SRC Rare Earth Processing Facility First to Produce Rare Earth Metals in North America | News and Media | Government of Saskatchewan](https://www.saskatchewan.ca/government/news-and-media/2024/september/18/src-rare-earth-processing-facility-first-to-produce-rare-earth-metals-in-north-america#:~:text=The%20Saskatchewan%20Research%20Council%20(SRC,do%20so%20in%20North%20America.) |
| **Gynybos inovacijos** | | |
|  | 2024 m. balandžio mėnesį Kanados vyriausybė paskelbė ilgai lauktą gynybos politikos strategijos atnaujinimą *Our North, Strong and Free: A Renewed Vision for Canada’s Defence* (ONSAF). Joje numatyta į gynybą investuoti 8,1 mlrd. CAD per artimiausius penkerius metus ir 73 mlrd. CAD per artimiausius 20 metų. Strategijoje nagrinėjamos šešios pagrindinės temos, iš kurių viena skirta inovatyvios gynybos pramonės bazės kūrimui Kanadoje. Toks dėmesys gynybos pramonei yra pastangų spartinti pirkimų sistemą ir stiprinti Kanados gynybos pajėgumus dalis. | [Canada Still Needs a Defence Industrial Policy - Canadian Global Affairs Institute (cgai.ca)](https://www.cgai.ca/canada_still_needs_a_defence_industrial_policy?utm_campaign=wr_sep_13&utm_medium=email&utm_source=cdfai) |
| 09-13 | Kanados kariuomenė teigia, kad nauji kariniai miegmaišiai nėra tinkami įprastai Kanados žiemai. Nepaisant to, kad gynybos departamentas išleido daugiau nei 34,8 mln. CAD naujiems miegmaišiams, šimtams karių, vykstančių į bendras pratybas Aliaskoje su JAV kariais, bus išduoti seni, 1960 m. pagaminti miegmaišiai. Kanados Nacionalinės gynybos departamentas pradėjo naują miegmaišių, tinkamų Kanados žiemai, pirkimą. | [Canadian Army says new military sleeping bags not suitable for 'typical Canadian winter' | CBC News](https://www.cbc.ca/news/politics/army-sleeping-bags-arctic-1.7321680) |
| 09-16 | Kanados viešųjų pirkimų tarnyba Kanados Nacionalinės gynybos departamento vardu paskelbė kvietimą pramonės atstovams teikti informaciją apie šiuo metu rinkoje esančius eksploatuojamus arba gaminamus povandeninius laivus ir pramonės pajėgumus sukurti ir pristatyti Kanadai iki 12 naujų povandeninių laivų. Dabartinis Kanados Viktorijos klasės povandeninių laivų parkas turėtų baigti eksploataciją 2030-ųjų viduryje, todėl siekiant išvengti bet kokių Kanados povandeninių laivų pajėgumų spragų, Kanados vyriausybė tikisi, kad sutartys dėl naujų laivų įsigijimo bus sudarytos iki 2028 m., o pirmieji povandeniniai laivai bus pristatyti ne vėliau kaip 2035 m. | [Ottawa asks defence contractors to make pitches for new submarine fleet | CBC News](https://www.cbc.ca/news/politics/submarine-canadian-forces-defence-blair-1.7324947) |
| **Bendra ekonominė informacija** | | |
| 09-27 | CA statistikos tarnybos duomenimis, š. m. liepos mėn. buvo fiksuotas Kanados ekonomikos augimas - realusis BVP liepą padidėjo 0,2 proc. Šį padidėjimą daugiausia lėmė paslaugas teikiančios pramonės šakos, įskaitant viešąjį sektorių. Mažmeninė prekyba pasiekė didžiausią šuolį liepos mėnesį, fiksuotas augimas vienu procentiniu punktu buvo didžiausias šiame sektoriuje nuo 2023 m. sausio mėn. Tačiau rugpjūčio mėn. prognozės Kanados ekonomikai nėra tokios optimistinės, Kanados statistikos tarnybos prognozuoja, kad realusis BVP rugpjūtį liks iš esmės nepakitęs dėl didesnio gamybos, transportavimo ir sandėliavimo nuosmukio. Pagal naujausias Kanados banko prognozes, š. m. trečiąjį ketvirtį Kanados ekonomikos metinis augimas sieks 2,8 proc., tačiau ekonomistai ir pats centrinis bankas neseniai perspėjo, kad faktinės šio laikotarpio gamybos apimtys gali būti mažesnės, nei prognozuota. | [Sputtering Canadian economy fuels calls for big rate cut | Reuters](https://www.reuters.com/world/americas/canada-economy-tops-july-growth-forecast-seen-stalling-august-2024-09-27/) |
| 09-12 | Kanada yra viena iš turtingiausių pasaulio šalių, tačiau, palyginti su Australija, Naująja Zelandija ir JK, ji nebe tokia turtinga, kokia buvo anksčiau. Lėtas ekonomikos augimas ir gyventojų skaičiaus augimo šuolis neigiamai paveikė šalies ekonomiką. Pastaraisiais metais gyventojų skaičius šalyje padidėjo beveik 1,3 mln. (+3,2 proc.), o ekonomika augo tik 1,1 proc. Vis dėlto, TVF prognozuoja, kad Kanados ekonomika 2024 m. turėtų augti 1,3 proc. ir 2,4 proc. 2025 m. | [Canada is getting poorer when compared to its wealthy peers, data shows | CBC News](https://www.cbc.ca/news/politics/canada-gdp-per-capita-rich-1.7318989) |
| 09-17 | Kanados statistikos tarnybos duomenimis, š. m. rugpjūtį metinė infliacija sumažėjo nuo liepą užfiksuotos 2,5 proc. metinės normos ir pirmą kartą nuo 2021 m. siekė 2 proc. Bendrą metinės infliacijos mažėjimą rugpjūčio mėn. daugiausia lėmė sumažėjusios benzino kainos, tuo tarpu vartotojų kainų indekso augimą daugiausiai lėmė paskolų palūkanų sąnaudos ir išlaidos būsto nuomai. | [Canada's inflation rate finally hit the Bank of Canada's target. What does that mean for prices? | CBC News](https://www.cbc.ca/news/business/inflation-bank-of-canada-target-1.7325365) |
| 09-19 | Nepriklausomai nuo lapkričio 5 d. rinkimų JAV rezultatų, Kanada ir kitos šalys, turinčios prekybos ryšių su JAV, turi pripažinti, kad JAV prekybos politika bus formuojama protekcionizmo pagrindu ir svarbu išlaikyti tarptautinės taisyklėmis pagrįstos prekybos sistemos teikiamus privalumus ir, kaip įmanoma, siekti bendradarbiavimo. | [Even a new Democratic administration will not be easy for any U.S. trading partner (irpp.org)](https://policyoptions.irpp.org/magazines/september-2024/canada-u-s-trade/) |
| 09-09 | Kanada pradėjo du naujus teisminius procesus ginče su JAV dėl minkštmedžio medienos, po to, kai Vašingtonas rugpjūtį beveik padvigubino tarifus, taikomus Kanados medienos importui. | [Canada launches legal challenge after U.S. hikes duties on softwood imports - The Globe and Mail](https://www.theglobeandmail.com/politics/article-canada-launches-legal-challenge-after-us-hikes-duties-on-softwood/#:~:text=The%20Canadian%20government%20is%20challenging,other%20contests%20U.S.%20countervailing%20duties.) |
| 10-01 | Britų Kolumbijos lietuvių profesionalų klubas surengė pirmąjį verslo forumą *Nuo Vilniaus iki Vankuverio: tiesiame verslo tiltus*. Lietuvių profesionalai bei Vakarų Kanados ir JAV verslo lyderiai susirinko Vankuveryje, Simono Freizerio Universiteto Segalo pastate, ir dalijosi naujausiomis idėjomis apie inovacijas bei dvišalio verslo augimą. | [Kanadoje, Vankuveryje, įvyko pirmasis lietuvių verslo forumas - LRT](https://www.lrt.lt/lituanica/pasaulio-lietuviu-balsas/753/2374143/kanadoje-vankuveryje-ivyko-pirmasis-lietuviu-verslo-forumas) |
|  | Svarbiausi 2024-2025 m. renginiai Monrealyje:   * [Canada FinTech Forum](https://www.forumfintechcanada.com/en) September 10–11 * [ALL IN](https://www.allinevent.ai/) September 11–12 * [Forum Incyber Canada](https://america.forum-fic.com/) October 29–30 * [Impulsion](https://propulsionquebec.com/en/impulsion/about/) March 2025 * [Cyberconférence](https://cybereco.ca/evenements/cyberconference-2023/) April 2025 * [World Summit AI](https://americas.worldsummit.ai/) April 2025 * [Efferessence](https://effervescencemtl.com/en/) April 20025 * [C2 Montréal](https://www.c2montreal.com/) May 2025 * [Startupfest](https://www.startupfest.com/) July 9-11, 2025 |  |
| *Parengė Ingrida Darašaitė, LR ambasados Kanadoje patarėja, el. paštas* [*ingrida.darasaite@urm.lt*](mailto:ingrida.darasaite@urm.lt) | | |